1969 में श्री नंदकिशोर यादव जी राष्ट्रीय स्वयंसेवक संघ से जुड़े। वर्ष 1969 में उनके जीवन में एक नया मोड़ आया। इसी वर्ष में उन्होंने मैट्रिक परीक्षा उत्तीर्ण की थी। यही वह वर्ष था जब उनकी जिन्दगी हमेशा के लिए बदलने वाली थी। श्री यादव जी के शब्दों में ”मैं खाजेकलां शिव मंदिर के प्रांगण में अपने मित्रों के साथ इंटरमीडिएट के गणित की पढ़ाई करने जाया करता था। वहीं एक बार उनके एक मित्र, कुमार दिनेश ने एक गीत सुनायी-

"निज गौरव को निज वैभव का क्यों, देश के बहादुर, भूल गये,

उपदेश दिया जो गीता का क्यों सुनना, सुनाना भूल गये।" 

पूछने पर कुमार दिनेश ने इस संबंध में बताया कि उक्त गीत वे लोग राष्ट्रीय स्वयंसेवक संघ की शाखा में गाते हैं। यह सुनकर श्री यादव जी की राष्ट्रीय स्वयंसेवक संघ के बारे में और जानने की उत्सुकता बढ़ी। अगले ही दिन अपने मित्र के साथ वे आर0एस0एस0 की नजदीकी शाखा में गये और उसी दिन आर0एस0एस0 से जुड़ गये।

जेपी के साथ जुड़ाव और जेल यात्रा
राजनीतिक सफरनामा
राष्ट्रीय स्वयंसेवक संघ से जुड़ाव
निजी जीवन और शिक्षा